Drie kinders, nog twee sterf in gru-botsingFoto: Netcare 911 Athlenda Mathe, woordvoerder van Netcare 911, het gesê die botsing het omstreeks 22:15 plaasgevind. “Toe Netcare 911 by die toneel opdaag, was die provinsiale nooddienste reeds op die toneel. Vyf mense wat in die motor was, het almal reeds aan hul veelvuldige beserings beswyk.” Sy het gesê drie van die oorledenes was minderjarig, maar hul presiese ouderdomme is nog nie bekend nie. Volgens Mathe het een passasier in die motor die ongeluk oorleef. Hy is in ŉ kritieke toestand deur die provinsiale nooddienste na ŉ hospitaal gehaas. Die insittendes in die vragmotor was ongedeerd. Mathe het gesê die oorsaak van die ongeluk is nie bekend nie en sal deur die polisie ondersoek word.